Document ID: 32009D0030

ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
της 14ης Ιανουαρίου 2009
για τον διορισμό του Ευρωπαίου Επόπτη Προστασίας Δεδομένων και του αναπληρωτή επόπτη
(2009/30/ΕΚ)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (1), και ιδίως το άρθρο 42 παράγραφος 1 αυτού,
την πρόταση ενός καταλόγου υποψηφίων που υπέβαλε η Επιτροπή στις 21 Οκτωβρίου 2008, σύμφωνα με το άρθρο 42 παράγραφος 1 του κανονισμού (ΕΚ) αριθ. 45/2001, μετά από δημόσια πρόσκληση υποβολής υποψηφιοτήτων για τον διορισμό του Ευρωπαίου Επόπτη Προστασίας Δεδομένων και του αναπληρωτή επόπτη,
Εκτιμώντας ότι ενδείκνυται το Ευρωπαϊκό Κοινοβούλιο και το Συμβούλιο να διορίσουν, με κοινή συμφωνία, τον Ευρωπαίο Επόπτη Προστασίας Δεδομένων και τον αναπληρωτή επόπτη για πενταετές διάστημα που αρχίζει στις 17 Ιανουαρίου 2009,
ΑΠΟΦΑΣΙΖΟΥΝ:
Άρθρο 1
Διορίζονται για την περίοδο από τις 17 Ιανουαρίου 2009 έως τις 16 Ιανουαρίου 2014:
-
ο κ. Peter HUSTINX ως Ευρωπαίος Επόπτης Προστασίας Δεδομένων,
-
ο κ. Giovanni BUTTARELLI ως αναπληρωτής επόπτης.
Άρθρο 2
Η παρούσα απόφαση παράγει αποτελέσματα από την ημέρα της έκδοσής της.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 14 Ιανουαρίου 2009.

Labels: 9
15